title: A Bizottság 1189/2014/EU végrehajtási rendelete ( 2014. október 24. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Sedano Bianco di Sperlonga [OFJ])

text:
               5.11.2014

               HU

               Az Európai Unió Hivatalos Lapja

               L 318/3

         A BIZOTTSÁG 1189/2014/EU VÉGREHAJTÁSI RENDELETE
   (2014. október 24.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Sedano Bianco di Sperlonga [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 222/2010/EK bizottsági rendelet (2) alapján bejegyzett „Sedano Bianco di Sperlonga” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában
                   (3).

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Sedano Bianco di Sperlonga” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 24-én.

            a Bizottság részéről,

            az elnök nevében,

         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  A Bizottság 2010. március 17-i 222/2010/EU rendelete egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Sedano Bianco di Sperlonga [OFJ]) (HL L 68., 2010.3.18., 1. o.).

      (3)  HL C 180., 2014.6.13., 26. o.


title: A Bizottság 280/2014/EU végrehajtási rendelete ( 2014. március 19. ) az 533/2007/EK rendelettel megnyitott, baromfihúsra vonatkozó vámkontingensek keretében 2014. március első hét napján benyújtott kérelmekre vonatkozó behozatali engedélyek kibocsátásáról

text:
               20.3.2014

               HU

               Az Európai Unió Hivatalos Lapja

               L 82/8

      A BIZOTTSÁG 280/2014/EU VÉGREHAJTÁSI RENDELETE

   (2014. március 19.)
   az 533/2007/EK rendelettel megnyitott, baromfihúsra vonatkozó vámkontingensek keretében 2014. március első hét napján benyújtott kérelmekre vonatkozó behozatali engedélyek kibocsátásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet (1) hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre és különösen annak 188. cikkére,
   tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
   tekintettel a baromfihús-ágazatra vonatkozó vámkontingens megnyitásáról és kezeléséről szóló, 2007. május 14-i 533/2007/EK rendeletre (3) és különösen annak 5. cikke (6) bekezdésére,
   mivel:

               (1)

               Az 533/2007/EK rendelet vámkontingenseket nyitott meg a baromfihús-ágazat termékeinek behozatalára vonatkozóan.

               (2)

               A 2014. április 1-jétőljúnius 30-ig terjedő alidőszakra vonatkozóan 2014. március első hét napján benyújtott behozataliengedély-kérelmek egyes kontingensek esetében a rendelkezésre álló mennyiséget meghaladó mennyiségre vonatkoznak. Ezért helyénvaló az igényelt mennyiségekre alkalmazandó odaítélési együttható rögzítésével meghatározni, hogy a behozatali engedélyek milyen mennyiségekre állíthatók ki,

         ELFOGADTA EZT A RENDELETET:
   1. cikk
   Az 533/2007/EK rendelet alapján benyújtott, a 2014. április 1-jétőljúnius 30-ig terjedő alidőszakra vonatkozó behozataliengedély-kérelmekre az e rendelet mellékletében szereplő odaítélési együtthatókat kell alkalmazni.
   2. cikk
   Ez a rendelet 2014. március 20-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 19-én.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 238., 2006.9.1., 13. o.

      (3)  HL L 125., 2007.5.15., 9. o.

      MELLÉKLET

                  Csoportszám

                  Tételszám

                  Az 1.4.2014.–30.6.2014. terjedő alidőszakra benyújtott behozataliengedély-kérelmekre alkalmazandó odaítélési együttható
                  (%)

                  P1

                  09.4067

                  14,109564

                  P3

                  09.4069

                  0,27007


title: A Bizottság 370/2012/EU végrehajtási rendelete ( 2012. április 27. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               28.4.2012

               HU

               Az Európai Unió Hivatalos Lapja

               L 116/25

         A BIZOTTSÁG 370/2012/EU VÉGREHAJTÁSI RENDELETE
   (2012. április 27.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 27-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  JO

                  98,8

                  MA

                  60,9

                  TN

                  124,7

                  TR

                  115,6

                  ZZ

                  100,0

                  0707 00 05

                  JO

                  225,1

                  TR

                  130,1

                  ZZ

                  177,6

                  0709 93 10

                  JO

                  225,1

                  MA

                  29,9

                  TR

                  143,5

                  ZZ

                  132,8

                  0805 10 20

                  CL

                  48,2

                  EG

                  55,9

                  IL

                  80,9

                  MA

                  65,3

                  TR

                  50,5

                  ZA

                  40,1

                  ZZ

                  56,8

                  0805 50 10

                  TR

                  58,4

                  ZA

                  63,9

                  ZZ

                  61,2

                  0808 10 80

                  AR

                  87,4

                  BR

                  80,7

                  CA

                  117,0

                  CL

                  97,4

                  CN

                  82,3

                  MK

                  31,8

                  NZ

                  128,3

                  US

                  162,4

                  ZA

                  89,6

                  ZZ

                  97,4

                  0808 30 90

                  AR

                  101,2

                  CL

                  119,1

                  CN

                  88,0

                  US

                  107,0

                  ZA

                  118,5

                  ZZ

                  106,8

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2016/704 végrehajtási rendelete (2016. május 11.) a felajánlott kötelezettségvállalás elfogadásának két exportáló gyártó tekintetében történő visszavonásáról és a Kínai Népköztársaságból származó citromsav behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló (EU) 2015/87 végrehajtási határozat módosításáról

text:
               12.5.2016

               HU

               Az Európai Unió Hivatalos Lapja

               L 122/19

         A BIZOTTSÁG (EU) 2016/704 VÉGREHAJTÁSI RENDELETE
   (2016. május 11.)
   a felajánlott kötelezettségvállalás elfogadásának két exportáló gyártó tekintetében történő visszavonásáról és a Kínai Népköztársaságból származó citromsav behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló (EU) 2015/87 végrehajtási határozat módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 8. cikkére,
   tájékoztatva a tagállamokat,
   mivel:
   A.   KÖTELEZETTSÉGVÁLLALÁS ÉS EGYÉB MEGLÉVŐ INTÉZKEDÉSEK

               (1)

               Dömpingellenes vizsgálatot (a továbbiakban: az eredeti vizsgálat) követően a Tanács az 1193/2008/EK rendelettel (2) végleges dömpingellenes vámot vetett ki a jelenleg a ex 2918 14 00 és az ex 2918 15 00 KN-kód alá tartozó, a Kínai Népköztársaságból (a továbbiakban: Kína) származó citromsav (a továbbiakban: az érintett termék) behozatalára. Az intézkedések 6,6 % és 42,7 % közötti mértékű értékvám formáját öltötték.

               (2)

               Az Európai Bizottság (a továbbiakban: a Bizottság) a 2008/899/EK határozattal (3) elfogadta a – többek között – a Weifang Ensign Industry Co., Ltd. (TARIC-kiegészítő kód: A882) (a továbbiakban: Weifang) és a TTCA Co., Ltd. (TARIC-kiegészítő kód: A878) (a továbbiakban: TTCA) árra vonatkozóan felajánlott, a kínai fém-, ásvány- és vegyianyag-importőrök és -exportőrök kereskedelmi kamarájával (a továbbiakban: a Kamara) együttesen tett kötelezettségvállalásait.

               (3)

               A Bizottság egy hatályvesztési, valamint egy részleges időközi felülvizsgálatot követően (a továbbiakban: a felülvizsgálatok) az (EU) 2015/82 végrehajtási rendelettel (4) az intézkedések fenntartását és az intézkedésszintek módosítását írta elő. A Kínából származó citromsav behozatalára jelenleg hatályos dömpingellenes vám 15,3 % és 42,7 % közötti vámtételeket tartalmaz (a továbbiakban: hatályos intézkedések).

               (4)

               A felülvizsgálatokat követően az (EU) 2015/87 végrehajtási határozattal (5) a Bizottság árra vonatkozó kötelezettségvállalásokat fogadott el, melyek többek között a Weifang és a TTCA Kamarával együttesen tett kötelezettségvállalásait is magukban foglalták.

               (5)

               Az elfogadott kötelezettségvállalások a Weifang és a TTCA (a továbbiakban: az érintett exportáló gyártók) esetében egyaránt a minimális áraknak a kukorica – mint a citromsavgyártáshoz leggyakrabban felhasznált fő nyersanyag – unióbeli nyilvános árfolyamait követő indexálásán alapultak.

               (6)

               Kijátszásellenes vizsgálatot (a továbbiakban: a kijátszásellenes vizsgálat) követően a Bizottság az (EU) 2016/32 végrehajtási rendelettel (6) kiterjesztette a hatályos intézkedéseket a Malajziában feladott citromsav behozatalára.

               (7)

               A kijátszásellenes vizsgálat következtetése szerint a hatályos intézkedéseket malajziai átrakodással kijátszották. A kijátszásellenes vizsgálat ténymegállapításai mindenekelőtt kifejtik, hogy a Malajziából az Unióba irányuló behozatal növekedése egybeesett a Kínából Malajziába irányuló kivitel növekedésével. A kijátszásellenes vizsgálat szerint Malajziában nem végeznek tényleges citromsavgyártást. A kijátszásellenes vizsgálatban hat kínai exportáló gyártó (köztük a Weifang és a TTCA) működött együtt. A kijátszásellenes vizsgálatban együttműködő exportáló gyártók kivitele mintegy 69 %-át tette ki a 2014. január 1-je és 2015 márciusa közötti, Malajziába irányuló kínai kivitelnek.

         B.   A KÖTELEZETTSÉGVÁLLALÁS MEGSÉRTETT FELTÉTELEI

               (8)

               Az érintett exportáló gyártók – többek között – vállalták, hogy haladéktalanul értesítik a Bizottságot a kötelezettségvállalás alkalmazási időszaka alatti minden, a vállalati struktúrájukat érintő változásról. Elfogadták továbbá azt is, hogy a kötelezettségvállalás megsértésének minősül az olyan kereskedelmi rendszerben való részvétel, amely a kijátszás veszélyét hordozza magában.

         C.   A KÖTELEZETTSÉGVÁLLALÁS AZON FELTÉTELEI, AMELYEK ALAPJÁN A BIZOTTSÁG A KÖTELEZETTSÉGVÁLLALÁS MEGSÉRTÉSÉNEK HIÁNYÁBAN IS VISSZAVONHATJA A KÖTELEZETTSÉGVÁLLALÁS ELFOGADÁSÁT

               (9)

               A kötelezettségvállalás azt is rögzíti, hogy a Bizottság a kötelezettségvállalás alkalmazási időszaka alatt bármikor visszavonhatja annak elfogadását, amennyiben a nyomon követés vagy végrehajtás kivitelezhetetlennek bizonyul.

         D.   AZ ÉRINTETT EXPORTÁLÓ GYÁRTÓKRA VONATKOZÓ NYOMON KÖVETÉS

               (10)

               A kötelezettségvállalásnak való megfelelés nyomon követése során a Bizottság ellenőrizte az érintett exportáló gyártók által benyújtott, a kötelezettségvállalás szempontjából releváns információkat. A Bizottság emellett ellenőrző látogatásokat tett az érintett exportáló gyártók telephelyein. Tekintettel a kijátszásellenes vizsgálat – (7) preambulumbekezdés szerinti – ténymegállapításaira, a Bizottság ellenőrizte a Malajziába irányuló kiviteli ügyleteket, illetve általában véve a kijátszás veszélyét. A ténymegállapításokat a (11)–(20) preambulumbekezdés ismerteti.

         E.   A KÖTELEZETTSÉGVÁLLALÁS ELFOGADÁSÁNAK VISSZAVONÁSÁT MEGALAPOZÓ INDOKOK

               (11)

               A TTCA nem tett jelentést vállalati struktúrát érintő változásokról. A változtatásokat már 2012-ben végrehajtották, de azokról csak az ellenőrző látogatás megkezdésével, 2015 decemberében tájékoztatták a Bizottságot.

               (12)

               E ténymegállapítás értékelését követően a Bizottság arra a következtetésre jutott, hogy a TTCA megsértette a jelentéstétel kapcsán fennálló kötelezettségét.

               (13)

               A kijátszásellenes vizsgálatban együttműködő gyártók által bejelentett kivitelnek több mint 70 %-át teszi ki az érintett exportáló gyártók Malajziába irányuló kivitele. Jelentéseikben mindkét exportáló gyártó arról számolt be, hogy a malajziai forgalmazók/kereskedők felé jelentős citromsavkivitelt bonyolítanak le. Az ellenőrző látogatások alkalmával az érintett exportáló gyártók nem tudtak bizonyítékkal szolgálni a szóban forgó kivitelek végső rendeltetési helyéről, magyarázatként pedig mindkét vállalat azt hozta fel, hogy a harmadik országoknak történő értékesítést követően már nem követik nyomon termékeik sorsát. Az ellenőrző látogatásokat követően a Bizottság mindkét exportáló gyártó számára kellő időt biztosított ahhoz, hogy a végső rendeletetési helyről bizonyítékokkal szolgáljanak.

               (14)

               Az ezt követően benyújtott dokumentáció nem volt elégséges ahhoz, hogy az összes Malajziába irányuló kivitel esetében meg lehessen határozni a végső rendeltetési helyet.

               (15)

               A Bizottság a kijátszásellenes vizsgálat (7) preambulumbekezdésben szereplő ténymegállapításaira hivatkozik, mindenekelőtt arra, hogy Malajziában nem végeznek tényleges gyártást, illetve hogy a Malajziából az Unióba irányuló behozatal növekedése egybeesett a Kínából Malajziába irányuló kivitel növekedésével. Minthogy a Malajziába irányuló kivitel túlnyomó részét az érintett exportáló gyártók kivitele tette ki, a Bizottság arra a következtetésre jutott, hogy mindkét vállalat részt vett olyan kereskedelmi rendszerben, amely a kijátszás veszélyét hordozza magában.

               (16)

               A két érintett exportáló gyártóról rendelkezésre álló statisztikai adatok ráadásul azt mutatták, hogy a kijátszásellenes vizsgálat megindítását követően a malajziai kereskedők/forgalmazók felé irányuló kivitelük számottevően visszaesett.

               (17)

               E kereskedelem-szerkezetbeli változást a Bizottság értékelte, és arra a következtetésre jutott, hogy a kereskedelmi szerkezetben bekövetkezett szóban forgó változás hátterében csakis a kijátszásellenes vizsgálat megindítása állt, ami megerősíti a kijátszás veszélyének fennállását.

               (18)

               A Bizottság emellett azt is értékelte mindkét exportáló gyártó esetében, hogy a harmadik országokba irányuló kivitelük nyomon követése nehezen kivitelezhető feladat-e. Következtetésként a Bizottság arra jutott, hogy Malajziához hasonlóan fennáll a kijátszás kockázata, különösen azért, mert az exportáló gyártók saját bevallásuk szerint nem végeznek a végső rendeltetési helyet illetően nyomon követést.

               (19)

               A Bizottság valamennyi ténymegállapítást értékelte és arra a következtetésre jutott, hogy a TTCA és a Weifang a kijátszás veszélyét magában hordozó kereskedelmi rendszerben vett részt. Ebből adódóan megsértették a kötelezettségvállalást.

               (20)

               Ezen túlmenően a Bizottság – a kijátszásellenes vizsgálat ténymegállapításainak figyelembevételével – azt is megállapította, hogy a kereskedelem szerkezete miatt, valamint a kiviteli ügyletek kezelhetősége kapcsán felmerült nehézségekből adódóan a TTCA és a Weifang kötelezettségvállalásának nyomon követése kivitelezhetetlen, hiszen nem nyomon követhető, hogy az érintett exportáló gyártóknak a harmadik országokba irányuló értékesítései a későbbiekben nem kerülnek-e szabad forgalomba bocsátásra az Unióban.

         F.   KÖVETKEZTETÉS

               (21)

               A kötelezettségvállalás megsértéseire, illetve annak kivitelezhetetlenségére vonatkozó, a TTCA és a Weifang tekintetében megfogalmazott ténymegállapítások az alaprendelet 8. cikkének (7) és 8. cikkének (9) bekezdése, valamint a kötelezettségvállalás feltételei alapján indokolttá teszik a kötelezettségvállalás elfogadásának visszavonását a két érintett exportáló gyártó esetében.

         G.   ÍRÁSBELI BEADVÁNYOK ÉS MEGHALLGATÁSOK

               (22)

               Az alaprendelet 8. cikkének (9) bekezdése alapján az érdekelt felek számára biztosították a lehetőséget meghallgatásukra és észrevételeik megtételére.

               (23)

               A (10) preambulumbekezdésben említett ellenőrző látogatásokat követően a Kamara a TTCA-val és a Weifanggal közösen javaslatként ismét benyújtott egy, a kötelezettségvállalás megfelelőbb végrehajtására irányuló cselekvési tervet. A tervben egy olyan nyomonkövetési segédmechanizmus szerepelt, amelynek jóvoltából a kötelezettségvállalásban érintett valamennyi vállalat rendszeresen bővebb jelentésben számolna be a Bizottságnak a harmadik országbeli értékesítésekről, a Kamara pedig korai előrejelző intézkedéseket alkalmazna az átrakodások megakadályozására. Mindazonáltal e mechanizmussal a nyomon követés kivitelezhetetlenné válna. Akárhogy is, a javasolt mechanizmus a kötelezettségvállalás jövőbeli végrehajtására vonatkozna, és nem orvosolná a korábbi kötelezettségvállalás-sértéseket és meg nem felelést.

               (24)

               Írásbeli beadványaikban a Weifang és a TTCA arra hivatkozva, hogy az exportált mennyiség alakulása kizárólag külső tényezők változásaira, vagyis a piaci kereslet csökkenésére vezethető vissza, vitatták, hogy a Malajziába irányuló kivitel mennyiségbeli változásai közvetlen összefüggésben állnak az átrakodásokkal. Érvelésük szerint a Bizottságnak a kereskedelmi szerkezetben történt változásra vonatkozó következtetését nem támasztják alá bizonyítékok, és az továbbra is pusztán feltételezés. A (7) preambulumbekezdésben említett kijátszásellenes vizsgálat következtetése szerint a hatályos intézkedéseket malajziai átrakodással kijátszották. A kijátszásellenes vizsgálat során megállapítást nyert, hogy az érintett termékre vonatkozó intézkedések 2008. decemberi bevezetését követően jelentősen megváltozott a kereskedelem szerkezete a Kínából és Malajziából az Unióba irányuló kivitel vonatkozásában, aminek az intézkedések bevezetésén kívül semmilyen más megfelelő magyarázata vagy gazdasági indoka nincs. A statisztikai, valamint a vállalatok által szolgáltatott adatok alapján – miként az a (15) preambulumbekezdésben is szerepel – a Malajziába irányuló kivitel túlnyomó részét a 2011–2015-ös időszakban az érintett exportáló gyártók kivitele tette ki. Következésképp a TTCA és a Weifang érveit nem lehet elfogadni.

               (25)

               A Weifang és a TTCA nem ismerik el felelősségüket a harmadik országokbeli független kereskedőknek történő értékesítéseik nyomon követésével kapcsolatosan. Ami azt illeti, maguk a vállalatok ismerték el, hogy azáltal, hogy harmadik országokbeli független kereskedőkhöz fordultak, az áruk és a piac természetéből adódóan kivitelezhetetlenné válik a viszonteladások nyomon követése. E szempontok megerősítik, hogy komoly a kockázata az intézkedések átrakodásokkal történő kijátszásának, amelyek a kötelezettségvállalást kivitelezhetetlenné teszik.

               (26)

               A TTCA állítása szerint gondatlanul járt el, de nem szándékosan sértette meg a kötelezettségvállalást akkor, amikor a vállalati struktúráját érintő néhány változásról nem tájékoztatta a Bizottságot. A vállalat azzal érvelt, hogy a változásokról két alkalommal tájékoztatta a Bizottságot: a hatályvesztési felülvizsgálat során, valamint a kijátszásellenes vizsgálat alatt. A TTCA állítása szerint a kötelezettségvállalás végrehajtására nézve a változások semmiféle negatív hatással nem jártak. A Bizottság ezeket az érveket nem fogadhatja el, hiszen a vállalat a kötelezettségvállalásban meghatározott egyértelmű jelentéstételi kötelezettségnek nem tett eleget, nevezetesen, hogy haladéktalanul értesíti az Európai Bizottságot a vállalati struktúráját érintő bármely változásról, mivel e változások nyomán előfordulhat, hogy amennyiben azt a Bizottság szükségesnek ítéli meg, módosítani kell a kötelezettségvállalás és/vagy a nyomon követés egyes aspektusait. E változásokat a nyomonkövetési tevékenységekkel összefüggésben közvetlen és explicit módon kell bejelenteni, különösen tekintettel arra, hogy a kötelezettségvállalásban érintett vállalatok és a Bizottság illetékes szolgálata folyamatos kapcsolatban állnak egymással.

               (27)

               Emellett a Kamara a TTCA-val és a Weifanggal együtt a kötelezettségvállalás fenntartása mellett érvelve az uniós érdekre hivatkozott. A Kamara, a TTCA és a Weifang érvelése szerint a visszavonás az áringadozás növekedésével fog járni, ami kedvezőtlenül érintené a citromsav felhasználóit. A Bizottság ezt az érvelést nem tudja elfogadni. Áringadozás bármely termékpiacon előfordulhat, de ettől még nem tekintendő olyan tényezőnek, amely befolyásolja a kötelezettségvállalások kivitelezhetőségére vagy megsértésére vonatkozó értékelést.

               (28)

               A Kamara és az érintett exportáló gyártók által felsorakoztatott érvek egyike sem olyan, amely megváltoztatja a Bizottság azon értékelését, miszerint kötelezettségvállalásukat megsértették, és a kötelezettségvállalás nyomon követése kivitelezhetetlenné vált.

         H.   A KÖTELEZETTSÉGVÁLLALÁS ELFOGADÁSÁNAK VISSZAVONÁSA ÉS VÉGLEGES VÁMOK KIVETÉSE

               (29)

               Az alaprendelet 8. cikkének (9) bekezdésével, továbbá a kötelezettségvállalásnak a Bizottságot a kötelezettségvállalás elfogadásának egyoldalú visszavonására felhatalmazó, vonatkozó szakaszaival összhangban a Bizottság tehát arra a következtetésre jutott, hogy vissza kell vonni a Weifang és a TTCA által felajánlott kötelezettségvállalás elfogadását, valamint módosítani kell az (EU) 2015/87 bizottsági végrehajtási határozatot. Ennek megfelelően a Weifang Ensign Industry Co., Ltd. (TARIC-kiegészítő kód: A882) és a TTCA Co., Ltd. (TARIC-kiegészítő kód: A878) vállalat által gyártott érintett termék behozatalára az (EU) 2015/82 bizottsági végrehajtási rendelet 1. cikkével kivetett végleges dömpingellenes vámot kell alkalmazni,

         ELFOGADTA EZT A RENDELETET:
   1. cikk
   A Weifang Ensign Industry Co., Ltd. (TARIC-kiegészítő kód: A882) és a TTCA Co., Ltd. (TARIC-kiegészítő kód: A878) vállalatokra vonatkozóan a Bizottság visszavonja, a kínai fém-, ásvány- és vegyianyag-importőrök és -exportőrök kereskedelmi kamarájával együttesen felajánlott kötelezettségvállalás elfogadását.
   2. cikk
   Az (EU) 2015/87 végrehajtási határozat 1. cikkében szereplő táblázat helyébe a következő táblázat lép:

               Ország

               Vállalkozás

               TARIC-kiegészítő kód

               Kínai Népköztársaság

               COFCO Biochemical (Anhui) Co., Ltd. – No 1 COFCO Avenue, Bengbu City 233010, Anhui Province

               A874

               Gyártó: RZBC Co., Ltd. – No 9 Xinghai West Road, Rizhao City, Shandong Province, PRC, és a vele kapcsolatban álló értékesítő vállalkozás: RZBC Imp. & Exp. Co., Ltd. – No 66 Lvzhou South Road, Rizhao City, Shandong Province

               A926

               Gyártó: RZBC (Juxian) Co., Ltd. – No 209 Laiyang Road (West Side of North Chengyang Road), Juxian Economic Development Zone, Rizhao City, Shandong Province, PRC, és a vele kapcsolatban álló értékesítő vállalkozás: RZBC Imp. & Exp. Co., Ltd. – No 66 Lvzhou South Road, Rizhao City, Shandong Province

               A927

               Jiangsu Guoxin Union Energy Co., Ltd. – No 1 Redian Road, Yixing Economic Development Zone, Jiangsu Province

               A879

         3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. május 11-én.

            a Bizottság részéről

            az elnök

         Jean-Claude JUNCKER

      (1)  HL L 343., 2009.12.22., 51. o.

      (2)  A Tanács 2008. december 1-jei 1193/2008/EK rendelete a Kínai Népköztársaságból származó citromsav behozatalára vonatkozó végleges dömpingellenes vám kivetéséről és a kivetett ideiglenes vámok végleges beszedéséről (HL L 323., 2008.12.3., 1. o.).

      (3)  A Bizottság 2008. december 2-i 2008/899/EK határozata a Kínai Népköztársaságból származó citromsav behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról (HL L 323., 2008.12.3., 62. o.).

      (4)  A Bizottság 2015. január 21-i (EU) 2015/82 végrehajtási rendelete az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálat nyomán a Kínai Népköztársaságból származó citromsav behozatalára vonatkozóan végleges dömpingellenes vám kivetéséről és az 1225/2009/EK rendelet 11. cikke (3) bekezdése szerinti részleges időközi felülvizsgálatokról (HL L 15., 2015.1.22., 8. o.).

      (5)  A Bizottság 2015. január 21-i (EU) 2015/87 végrehajtási határozata a Kínai Népköztársaságból származó citromsav behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról (HL L 15., 2015.1.22., 75. o.).

      (6)  A Bizottság 2016. január 14-i (EU) 2016/32 végrehajtási rendelete a Kínai Népköztársaságból származó citromsav behozatalára az (EU) 2015/82 végrehajtási rendelettel kivetett végleges dömpingellenes vámnak a Malajziában feladott, akár Malajziából származóként, akár nem ilyenként bejelentett citromsav behozatalára történő kiterjesztéséről (HL L 10., 2016.1.15., 3. o.).


title: A Bizottság 303/2012/EU végrehajtási rendelete ( 2012. április 4. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               5.4.2012

               HU

               Az Európai Unió Hivatalos Lapja

               L 99/30

         A BIZOTTSÁG 303/2012/EU VÉGREHAJTÁSI RENDELETE
   (2012. április 4.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 4-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  CR

                  48,1

                  IL

                  135,3

                  MA

                  71,2

                  TN

                  102,9

                  TR

                  107,4

                  ZZ

                  93,0

                  0707 00 05

                  JO

                  225,1

                  TR

                  163,4

                  ZZ

                  194,3

                  0709 91 00

                  EG

                  68,9

                  ZZ

                  68,9

                  0709 93 10

                  JO

                  225,1

                  MA

                  46,5

                  TR

                  173,3

                  ZZ

                  148,3

                  0805 10 20

                  EG

                  49,3

                  IL

                  76,9

                  MA

                  51,3

                  TN

                  74,5

                  TR

                  61,6

                  ZA

                  47,4

                  ZZ

                  60,2

                  0805 50 10

                  EG

                  69,2

                  MX

                  39,8

                  TR

                  57,0

                  ZZ

                  55,3

                  0808 10 80

                  AR

                  87,5

                  BR

                  84,3

                  CA

                  120,7

                  CL

                  93,0

                  CN

                  91,1

                  MA

                  49,8

                  MK

                  31,8

                  US

                  165,2

                  UY

                  72,9

                  ZA

                  85,0

                  ZZ

                  88,1

                  0808 30 90

                  AR

                  100,2

                  CL

                  108,7

                  CN

                  67,1

                  US

                  107,0

                  ZA

                  118,1

                  ZZ

                  100,2

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2017/708 végrehajtási rendelete (2017. április 19.) a fokhagymára vonatkozóan a 341/2007/EK rendelettel megnyitott vámkontingensek keretében 2017. április 1. és 7. között benyújtott behozataliengedély-kérelmekben szereplő mennyiségekre alkalmazandó elosztási együttható megállapításáról

text:
                  20.4.2017

                  HU

                  Az Európai Unió Hivatalos Lapja

                  L 104/14

            A BIZOTTSÁG (EU) 2017/708 VÉGREHAJTÁSI RENDELETE
      (2017. április 19.)
      a fokhagymára vonatkozóan a 341/2007/EK rendelettel megnyitott vámkontingensek keretében 2017. április 1. és 7. között benyújtott behozataliengedély-kérelmekben szereplő mennyiségekre alkalmazandó elosztási együttható megállapításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (1) és (3) bekezdésére,
      mivel:

                  (1)

                  A 341/2007/EK bizottsági rendelet (2) éves vámkontingenseket nyitott meg a fokhagyma behozatalára vonatkozóan.

                  (2)

                  A 2017. április hónap első hét naptári napján a 2017. június 1-jétől2017. augusztus 31-ig terjedő alidőszakra benyújtott „A” behozatali engedélyek iránti kérelmek (egyes kontingensek tekintetében) a rendelkezésre állónál nagyobb mennyiségre vonatkoznak. Ezért helyénvaló az igényelt mennyiségekre alkalmazandó, az 1301/2006/EK bizottsági rendelet (3) 7. cikke (2) bekezdésének megfelelően kiszámított elosztási együttható rögzítésével meghatározni, hogy az „A” behozatali engedélyek milyen mennyiségekre bocsáthatók ki.

                  (3)

                  Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

            ELFOGADTA EZT A RENDELETET:
      1. cikk
      A 341/2007/EK rendelet alapján a 2017. június 1-jétől2017. augusztus 31-ig terjedő alidőszakra benyújtott, „A” behozatali engedélyek iránti kérelmekben szereplő mennyiségekre az e rendelet mellékletében megállapított elosztási együtthatót kell alkalmazni.
      2. cikk
      Ez a rendelet az Európai Unió Hivatalos Lapjában való kihirdetésének napján lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. április 19-én.

               a Bizottság részéről,

               az elnök nevében,

            Jerzy PLEWA

               főigazgató

               Mezőgazdasági és Vidékfejlesztési Főigazgatóság

         (1)  HL L 347., 2013.12.20., 671. o.

         (2)  A Bizottság 2007. március 29-i 341/2007/EK rendelete a harmadik országokból behozott fokhagymára és más mezőgazdasági termékekre vonatkozóan vámkontingensek megnyitásáról és kezeléséről, valamint származási bizonyítványok rendszerének bevezetéséről (HL L 90., 2007.3.30., 12. o.).

         (3)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).

         MELLÉKLET

                     Származás

                     Tételszám

                     A 2017. június 1-jétől2017. augusztus 31-ig terjedő alidőszakra benyújtott kérelmekre alkalmazandó elosztási együttható
                     (%)

                     Kína

                                 —

                                 Hagyományos importőrök

                     09.4105

                     —

                                 —

                                 Új importőrök

                     09.4100

                     0,511358

                     Egyéb harmadik országok

                                 —

                                 Hagyományos importőrök

                     09.4106

                     —

                                 —

                                 Új importőrök

                     09.4102

                     —


title: A Bizottság 577/2013/EU végrehajtási rendelete ( 2013. június 28. ) a 576/2013/EU európai parlamenti és tanácsi rendelet szerinti, a kutyák, macskák és görények nem kereskedelmi célú mozgásához szükséges azonosító okmányok mintájáról, területek és harmadik országok jegyzékének, valamint bizonyos feltételeknek való megfelelést igazoló nyilatkozatok formátumának, külső megjelenésének és nyelvének megállapításáról  EGT-vonatkozású szöveg

text:
               28.6.2013

               HU

               Az Európai Unió Hivatalos Lapja

               L 178/109

         A BIZOTTSÁG 577/2013/EU VÉGREHAJTÁSI RENDELETE
   (2013. június 28.)
   a 576/2013/EU európai parlamenti és tanácsi rendelet szerinti, a kutyák, macskák és görények nem kereskedelmi célú mozgásához szükséges azonosító okmányok mintájáról, területek és harmadik országok jegyzékének, valamint bizonyos feltételeknek való megfelelést igazoló nyilatkozatok formátumának, külső megjelenésének és nyelvének megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kedvtelésből tartott állatok nem kereskedelmi célú mozgásáról, valamint a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletre (1) és különösen annak 7. cikke (3) bekezdésére, 11. cikke (4) bekezdésére, 13. cikke (1) és (2) bekezdésére, 21. cikke (2) bekezdésére és 25. cikke (2) bekezdésére,
   mivel:

               (1)

               Az 576/2013/EU rendelet meghatározza azokat az állat-egészségügyi követelményeket, amelyek a kedvtelésből tartott állatok egyik tagállamból, egy területről vagy harmadik országból valamely tagállamba való nem kereskedelmi célú mozgására vonatkoznak, valamint előírja az ilyen mozgás megfelelőségének ellenőrzésére vonatkozó szabályokat. Ez a rendelet hatályon kívül helyezte a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv (2) módosításáról szóló, 2003. május 26-i 998/2003/EK európai parlamenti és tanácsi rendeletet, és annak helyébe lépett.

               (2)

               Az 576/2013/EU rendelet hatálya a rendelet I. mellékletének A. részében felsorolt állatfajokra, a kutyákra, a macskákra és a görényekre terjed ki.

               (3)

               Az 576/2013/EU rendelet előírja, hogy kutyák, macskák és görények valamely tagállamból, területről vagy harmadik országból egy másik tagállamba történő mozgására csak abban az esetben kerülhet sor, ha az érintett állat a III. mellékletben foglalt érvényességi követelményeknek megfelelő veszettség elleni vakcinázásban részesült. Olyan fiatal kutyák, macskák és görények esetében azonban, amelyek nem részesültek vakcinázásban vagy amelyek vakcinázása nem felel meg a rendelet III. mellékletében meghatározott érvényességi követelményeknek, az állat mozgása ennek ellenére is engedélyezhető az 576/2013/EU rendelet 13. cikkében felsorolt tagállamokból, területekről és harmadik országokból, amennyiben a tulajdonos vagy a feljogosított személy többek között aláírt nyilatkozatot mutat be arról, hogy a kedvtelésből tartott állatok születésüktől a nem kereskedelmi célú mozgás időpontjáig nem érintkeztek veszettségre fogékony fajba tartozó, vadon élő állatokkal. Ezért helyénvaló, hogy e rendelet meghatározza az említett nyilatkozat formátumára, külső megjelenésére és nyelvére vonatkozó követelményeket.

               (4)

               Az 576/2013/EU rendelet továbbá előírja, hogy a Bizottságnak el kell fogadnia két jegyzéket azon területekre és harmadik országokra vonatkozóan, amelyekből a kutyák, macskák és görények valamely tagállamba való, nem kereskedelmi célú mozgása esetén nem kell elvégezni a veszettségre vonatkozó ellenanyag-titrálási vizsgálatot. Az egyik jegyzékben azon területeknek és harmadik országoknak kell szerepelniük, amelyek igazolták, hogy a tagállami szabályokkal azonos tartalmú és joghatású szabályokat alkalmaznak; a másik jegyzékben azokat a területeket és harmadik országokat kell felsorolni, amelyek igazolták, hogy legalább az 576/2013/EU rendelet 13. cikkének (2) bekezdésében előírt követelményeknek megfelelnek. Ezért helyénvaló, hogy e rendelet melléklete meghatározza az említett jegyzékeket.

               (5)

               A jegyzékeknek továbbá figyelembe kell venniük a Horvátország uniós csatlakozásáról szóló szerződés rendelkezéseit, amelyek értelmében Horvátország 2013. július 1-jén az Európai Unió tagállamává válik, továbbá figyelembe kell venniük a Mayotte Európai Unióval kapcsolatos jogállásának módosításáról szóló, 2012. július 11-i 2012/419/EU európai tanácsi határozatot (3), amely előírja, hogy Mayotte 2014. január 1-jétől kezdve nem tartozik a tengerentúli országok és területek közé, amelyekre az Európai Unió működéséről szóló szerződés (EUMSZ) negyedik részének rendelkezéseit kell alkalmazni, és az EUMSZ 349. cikke szerinti legkülső régióvá válik.

               (6)

               Az 576/2013/EU rendelet ezenkívül azt is előírja, hogy az e rendelet mellékletében nem szereplő területekről vagy harmadik országokból csak abban az esetben engedélyezett a kutyák, macskák és görények valamely tagállamba való mozgása, amennyiben az 576/2013/EU rendelet IV. mellékletében meghatározott érvényességi követelményeknek megfelelő, veszettségre vonatkozó ellenanyag-titrálási vizsgálatot végeztek rajtuk. Az említett területek vagy harmadik országok valamelyikén keresztül történő tranzit esetére azonban nem vonatkozik a vizsgálati kötelezettség, amennyiben a tulajdonos vagy a feljogosított személy aláírt nyilatkozatot mutat be arról, hogy a tranzit során a kedvtelésből tartott állatok nem érintkeztek veszettségre fogékony fajba tartozó állatokkal, és elzárva tartották őket a szállítóeszközben vagy a nemzetközi repülőtér területén. Ezért helyénvaló, hogy e rendelet meghatározza az említett nyilatkozat formátumára, külső megjelenésére és nyelvére vonatkozó követelményeket.

               (7)

               A 576/2013/EU rendelet IV. mellékletében meghatározott érvényességi követelmények azt is előírják, hogy a vizsgálatot a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozat (4) szerint engedélyezett laboratóriumban kell elvégezni; a határozat rendelkezései szerint a franciaországi Nancyban található (2010. július 1-jétől az Agence nationale de sécurité sanitaire de l'alimentation, de l’environnement et du travail, ANSES szervezetével összevont) Agence française de sécurité sanitaire des aliments (AFSSA) laboratóriumot jelölte ki arra, hogy értékelést készítsen a tagállamokban és a harmadik országokban működő laboratóriumokról a kutyák, macskák és görények veszettsége elleni vakcinák hatékonyságát ellenőrző szerológiai vizsgálatok elvégzése céljából történő engedélyezésük érdekében.

               (8)

               A 576/2013/EU rendelet értelmében továbbá a kutyák, a macskák és a görények egyik tagállamból egy másik tagállamba történő, nem kereskedelmi célú mozgása esetén az állatokat azonosító okmánynak, mégpedig a Bizottság által elfogadott mintának megfelelő formátumú útlevélnek kell kísérnie. Az útlevélmintának a 576/2013/EU rendelet által előírt információk bejegyzéséhez szükséges rovatokat kell tartalmaznia. Az útlevélre vonatkozó mintát és további követelményeket e rendelet melléklete tartalmazza, ezért az uniós joganyag egyértelműsége és egyszerűsítése érdekében a kutyák, macskák és görények Közösségen belüli mozgásához való útlevélminta létrehozásáról szóló, 2003. november 26-i 2003/803/EK bizottsági határozat (5) hatályát veszti.

               (9)

               Az 576/2013/EU rendelet továbbá azt is meghatározza, hogy a kutyák, a macskák és a görények valamely területről vagy harmadik országból egy tagállamba történő, nem kereskedelmi célú mozgása esetén az állatokat azonosító okmánynak, mégpedig a Bizottság által elfogadott mintának megfelelő formátumú állat-egészségügyi bizonyítványnak kell kísérnie. Az állat-egészségügyi bizonyítvány mintájának az 576/2013/EU rendelet által előírt információk bejegyzéséhez szükséges rovatokat kell tartalmaznia. Ezért helyénvaló, hogy e rendelet melléklete meghatározza az említett mintát.

               (10)

               A területekről vagy harmadik országokból egy tagállamba történő mozgás esetén szükséges állat-egészségügyi bizonyítvány formátumától eltérve az 576/2013/EU rendelet előírja, hogy azon kutyák, macskák és görények esetében, amelyeket nem kereskedelmi céllal mozgatnak egy területről vagy harmadik országból valamely tagállamba, és az adott terület vagy harmadik ország tanúsította, hogy a tagállami szabályokkal azonos tartalmú és joghatású szabályokat alkalmaz, az állatokat kísérő azonosító okmány kiállítása pedig az egyik tagállamból a másik tagállamba történő mozgás esetében meghatározott eljárás szerint történt, a tagállamok engedélyezik a nem kereskedelmi célú mozgást. Ezekre az esetekre tekintettel több technikai módosítás vált szükségessé az útlevélmintában, különösen a fedőlap olyan jellemzőiben, amelyek nem feleltek meg teljes mértékben a tagállamok által kiállított útlevelekre vonatkozó követelményeknek. Az egyértelműség érdekében ezért helyénvaló, hogy e rendelet meghatározza a megfelelő útlevélmintát.

               (11)

               Az 576/2013/EU rendelet értelmében amennyiben egyidejűleg ötnél több kutya, macska vagy görény nem kereskedelmi célú mozgására kerül sor, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK (6) tanácsi irányelv szabályait kell alkalmazni, kivéve meghatározott feltételek teljesülése és bizonyos kategóriájú állatok esetén.

               (12)

               A fiatal kutyák és macskák harmadik országokból a Közösségbe irányuló nem kereskedelmi célú mozgása feltételeinek megállapításáról szóló, 2004. december 3-i 2004/839/EK bizottsági határozat (7) és a Bizottság 2005. február 2-i 2005/91/EK határozata azon időszak meghatározásáról, amelyet követően a veszettség elleni vakcinázás érvényesnek tekinthető (8) annak érdekében került elfogadásra, hogy egységes feltételeket biztosítsanak a 998/2003/EK rendelet szabályainak végrehajtására. Ezen jogszabályok rendelkezéseit felülvizsgálták, majd beépítették az 576/2013/EU rendelet előírásai közé. Az uniós jogszabályok egyértelműsége és egyszerűsítése érdekében ezért a 2004/839/EK és 2005/91/EK határozat hatályát veszti.

               (13)

               Az állatok és állati eredetű termékek bizonyítványainak kiállításáról szóló, 1996. december 17-i 96/93/EK tanácsi irányelv (9) meghatározza azokat a szabályokat, amelyeket a félrevezető és hamis bizonyítványok kiállításának megakadályozásáról szóló állat-egészségügyi jogszabályok által előírt bizonyítványok kiállításakor be kell tartani. Helyénvaló biztosítani azt, hogy a harmadik országok hatósági állatorvosai az említett irányelvben megállapítottakkal legalább egyenértékű szabályokat vagy alapelveket alkalmazzanak.

               (14)

               A 998/2003/EK európai parlamenti és tanácsi rendeletnek kutyák Echinococcus multilocularis fertőzése elleni védekezést célzó megelőző egészségügyi intézkedések tekintetében történő kiegészítéséről szóló, 2011. július 14-i 1152/2011/EU felhatalmazáson alapuló bizottsági rendelet (10) előírja, hogy 2012. január 1-jétől a rendelet I. mellékletében felsorolt tagállamokba vagy területrészekre belépő kutyáknak a rendeletben meghatározott követelményeknek megfelelően kezelni kell az Echinococcus multilocularis parazita ellen.

               (15)

               E rendeletet a Malajziából (a félszigetről) és Ausztráliából származó egyes repülőkutyákkal, kutyákkal és macskákkal kapcsolatos védőintézkedésekről szóló, 2006. február 21-i 2006/146/EK bizottsági határozat (11) sérelme nélkül kell alkalmazni; a szóban forgó határozat megtiltja a Malajziából (a félszigetről) származó kutyák és macskák, valamint az Ausztráliából származó macskák behozatalát, amennyiben a Nipah és a Hendra betegségekkel kapcsolatos követelmények nem teljesülnek.

               (16)

               E rendeletet a 576/2013/EU rendelet alkalmazásának időpontjától kell alkalmazni.

               (17)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 576/2013/EU rendelet 7., 11. és 12. cikkében előírt nyilatkozatok formátumára, külső megjelenésére és nyelvére vonatkozó követelmények
   (1)   Az 576/2013/EU rendelet 7. cikke (2) bekezdésének a) pontjában és 11. cikke (2) bekezdésében előírt nyilatkozatokat az e rendelet I. mellékletének 1. részében meghatározott formátum és külső megjelenés szerint, valamint az I. melléklet 3. részében meghatározott nyelvi követelményeknek megfelelően kell kiállítani.
   (2)   Az 576/2013/EU rendelet 12. cikke (1) bekezdésének c) pontjában előírt nyilatkozatot az e rendelet I. mellékletének 2. részében meghatározott formátum és külső megjelenés szerint, valamint az I. melléklet 3. részében meghatározott nyelvi követelményeknek megfelelően kell kiállítani.
   2. cikk
   Az 576/2013/EU rendelet 13. cikkében felsorolt területek és országok
   (1)   Az 576/2013/EU rendelet 13. cikkének (1) bekezdése szerinti területek és harmadik országok jegyzékét e rendelet II. mellékletének 1. része határozza meg.
   (2)   Az 576/2013/EU rendelet 13. cikkének (2) bekezdése szerinti területek és harmadik országok jegyzékét e rendelet II. mellékletének 2. része határozza meg.
   3. cikk
   A kutyák, macskák és görények nem kereskedelmi célú mozgásához szükséges útlevél mintája
   (1)   Az 576/2013/EU rendelet 21. cikkének (1) bekezdésében előírt útlevelet az e rendelet III. mellékletének 1. részében meghatározott formátum és külső megjelenés szerint, valamint a III. melléklet 2. részében meghatározott további követelményeknek megfelelően kell kiállítani.
   (2)   Az (1) bekezdéstől eltérve, az 576/2013/EU rendelet 27. cikkének a) pontja alapján, az e rendelet II. mellékletének 1. részében felsorolt valamely terület vagy harmadik ország által kiállított útleveleket az e rendelet III. mellékletének 3. részében meghatározott mintának és a III. melléklet 4. részében meghatározott kiegészítő követelményeknek megfelelően kell kiállítani.
   4. cikk
   A kutyák, macskák és görények nem kereskedelmi célú, az Unióba való behozatalához szükséges állat-egészségügyi bizonyítvány mintája
   Az 576/2013/EU rendelet 25. cikkének (1) bekezdése szerint az említett állat-egészségügyi bizonyítványt:

               a)

               az e rendelet IV. mellékletének 1. részében található minta alapján kell elkészíteni;

               b)

               az említett melléklet 2. részében található kitöltési útmutató szerint kell kitölteni és kiállítani;

               c)

               az 576/2013/EU rendelet 25. cikkének (3) bekezdésében előírt, az említett melléklet 3. részének A. szakaszában szereplő mintának és B. szakaszában szereplő kiegészítő követelményeknek megfelelő írásos nyilatkozatnak kell kísérnie.

         5. cikk
   Hatályon kívül helyezés
   A 2003/803/EK, a 2004/839/EK és a 2005/91/EK határozat hatályát veszti.
   6. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. december 29-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 28-án.

            a Bizottság részéről

            az elnök

         José Manuel BARROSO

      (1)  Laśd e Hivatalos Lap. 1. oldalát.

      (2)  HL L 146., 2003.6.13., 1. o.

      (3)  HL L 204., 2012.7.31., 131. o.

      (4)  HL L 79., 2000.3.30., 40. o.

      (5)  HL L 312., 2003.11.27., 1. o.

      (6)  HL L 268., 1992.9.14., 54. o.

      (7)  HL L 361., 2004.12.8., 40. o.

      (8)  HL L 31., 2005.2.4., 61. o.

      (9)  HL L 13., 1997.1.16., 28. o.

      (10)  HL L 296., 2011.11.15., 6. o.

      (11)  HL L 55., 2006.2.25., 44. o.

      I. MELLÉKLET

         Az 576/2013/EU rendelet 7. cikke (2) bekezdésének a) pontjában, 11. cikkének (2) bekezdésében és 12. cikke (1) bekezdésének c) pontjában előírt nyilatkozatok formátumára, külső megjelenésére és nyelvére vonatkozó követelmények

      1.   RÉSZ

         Az 576/2013/EU rendelet 7. cikke (2) bekezdésének a) pontjában és 11. cikkének (2) bekezdésében előírt nyilatkozat formátuma és külső megjelenése

      2.   RÉSZ

         Az 576/2013/EU rendelet 12. cikke (1) bekezdésének c) pontjában előírt nyilatkozat formátuma és külső megjelenése

      3.   RÉSZ

         Az 576/2013/EU rendelet 7. cikke (2) bekezdésének a) pontjában, 11. cikkének (2) bekezdésében és 12. cikke (1) bekezdésének c) pontjában előírt nyilatkozatok nyelvére vonatkozó követelmények

      A nyilatkozatokat legalább a rendeltetési hely/belépés szerinti tagállam egyik hivatalos nyelvén és angolul kell kiállítani.

      II. MELLÉKLET

         Az 576/2013/EU rendelet 13. cikke szerinti területek és harmadik országok jegyzéke

      1.   RÉSZ

         Az 576/2013/EU rendelet 13. cikkének (1) bekezdése szerinti területek és harmadik országok jegyzéke

                  ISO-kód

                  Terület vagy harmadik ország

                  AD

                  Andorra

                  CH

                  Svájc

                  FO

                  Feröer szigetek

                  GI

                  Gibraltár

                  GL

                  Grönland

                  HR (1)

                  Horvátország

                  IS

                  Izland

                  LI

                  Liechtenstein

                  MC

                  Monaco

                  NO

                  Norvégia

                  SM

                  San Marino

                  VA

                  Vatikánváros

      2.   RÉSZ

         Az 576/2013/EU rendelet 13. cikkének (2) bekezdése szerinti területek és harmadik országok jegyzéke

                  ISO-kód

                  Terület vagy harmadik ország

                  Ide tartozó területek

                  AC

                  Ascension

                  AE

                  Egyesült Arab Emírségek

                  AG

                  Antigua és Barbuda

                  AR

                  Argentína

                  AU

                  Ausztrália

                  AW

                  Aruba

                  BA

                  Bosznia-Hercegovina

                  BB

                  Barbados

                  BH

                  Bahrein

                  BM

                  Bermuda

                  BQ

                  Bonaire, Sint Eustatius és Saba (BES-szigetek)

                  BY

                  Belarusz

                  CA

                  Kanada

                  CL

                  Chile

                  CW

                  Curaçao

                  FJ

                  Fidzsi

                  FK

                  Falkland-szigetek

                  HK

                  Hongkong

                  JM

                  Jamaica

                  JP

                  Japán

                  KN

                  Saint Kitts és Nevis

                  KY

                  Kajmán-szigetek

                  LC

                  Saint Lucia

                  MS

                  Montserrat

                  MU

                  Mauritius

                  MX

                  Mexikó

                  MY

                  Malajzia

                  NC

                  Új-Kaledónia

                  NZ

                  Új-Zéland

                  PF

                  Francia Polinézia

                  PM

                  Saint-Pierre és Miquelon

                  RU

                  Oroszország

                  SG

                  Szingapúr

                  SH

                  Szent Ilona

                  SX

                  Sint Maarten

                  TT

                  Trinidad és Tobago

                  TW

                  Tajvan

                  US

                  Amerikai Egyesült Államok

                  AS – Amerikai Szamoa
                  GU – Guam
                  MP – Északi-Mariana-szigetek
                  PR – Puerto Rico
                  VI – Amerikai Virgin-szigetek

                  VC

                  Saint Vincent és Grenadine-szigetek

                  VG

                  Brit Virgin-szigetek

                  VU

                  Vanuatu

                  WF

                  Wallis és Futuna

                  YT (2)

                  Mayotte

         (1)  Csak ezen csatlakozó állam Unióhoz való csatlakozásáig alkalmazandó.

         (2)  Csak ezen területnek az EUMSZ 349. cikke szerinti legkülső régióvá válásáig alkalmazandó.

      III. MELLÉKLET

         A macskák, kutyák és görények nem kereskedelmi célú mozgásához szükséges útlevél mintája

      1.   RÉSZ

         A tagállamokban kiállított útlevelek mintája

      2.   RÉSZ

         A tagállamokban kiállított útlevelekre vonatkozó kiegészítő követelmények

                  (1)

                  Az útlevél formátuma:
                  Az útlevélminta mérete 100 × 152 mm.

                  (2)

                  Az útlevél borítója:

                              a)

                              elülső borító:

                                          i.

                                          szín: kék (PANTONE® Reflex Blue), a felső negyedben az európai jelkép (1) előírásaival megegyező sárga csillagokkal (PANTONE® Yellow);

                                          ii.

                                          az „Európai Unió” szavakat és a kibocsátó tagállam nevét ugyanazzal a betűtípussal kell szedni;

                                          iii.

                                          a kiállító tagállam ISO-országkódját és a dokumentum egyedi alfanumerikus kódját (az 1. részben szereplő mintán: „szám”) fel kell tüntetni az elülső borító alján.

                              b)

                              a borító belső oldalai: szín: fehér;

                              c)

                              hátsó borító: szín: kék (PANTONE® Reflex Blue).

                  (3)

                  Az útlevél rovatcímeinek sorrendje és oldalainak számozása:

                              a)

                              a (római számokkal jelölt) rovatcímek sorrendjét szigorúan be kell tartani;

                              b)

                              az útlevél oldalainak alján a következő formátumú oldalszámnak kell szerepelnie: „x/n”, ahol x az adott oldal száma, n pedig az útlevél összesített oldalszáma;

                              c)

                              a kiállító tagállam ISO-országkódját és a dokumentum egyedi alfanumerikus kódját az útlevél minden oldalán fel kell tüntetni;

                              d)

                              az 1. részben szereplő útlevélminta oldalainak száma, valamint rovatainak mérete és alakja csak útmutatásul szolgál.

                  (4)

                  Nyelv:
                  Minden nyomtatott szövegnek a kibocsátó tagállam hivatalos nyelvén (nyelvein) és angolul kell szerepelnie.

                  (5)

                  Biztonsági jellemzők:

                              a)

                              miután bejegyezték a szükséges adatokat az útlevél III. szakaszába, átlátszó ragasztófóliával kell laminálni az oldalt;

                              b)

                              amennyiben valamelyik adatot beragasztott matrica formájában rögzítik az útlevél valamely oldalán, és a matrica eltávolítás után felhasználható marad, átlátszó ragasztófóliával kell laminálni a matricát is.

            3.   RÉSZ

         Az e rendelet II. mellékletének 1. részében felsorolt területeken és harmadik országokban kiállított útlevelek mintája

      4.   RÉSZ

         Az e rendelet II. mellékletének 1. részében felsorolt területeken és harmadik országokban kiállított útlevelekre vonatkozó kiegészítő követelmények

                  (1)

                  Az útlevél formátuma:
                  Az útlevélminta mérete 100 × 152 mm.

                  (2)

                  Az útlevél borítója:

                              a)

                              elülső borító:

                                          i.

                                          szín: a PANTONE® színskálának megfelelő, egyszínű, a felső negyedben a nemzeti jelképpel;

                                          ii.

                                          a kiállító terület vagy harmadik ország ISO-országkódját és a dokumentum egyedi alfanumerikus kódját (az 3. részben szereplő mintán: „szám”) fel kell tüntetni az elülső borító alján.

                              b)

                              a borító belső oldalai: szín: fehér;

                              c)

                              hátsó borító: szín: PANTONE®, egyszínű.

                  (3)

                  Az útlevél rovatcímeinek sorrendje és oldalainak számozása

                              a)

                              a (római számokkal jelölt) rovatcímek sorrendjét szigorúan be kell tartani;

                              b)

                              az útlevél oldalainak alján a következő formátumú oldalszámnak kell szerepelnie: „x/n”, ahol x az adott oldal száma, n pedig az útlevél összesített oldalszáma;

                              c)

                              a kiállító terület vagy harmadik ország ISO-országkódját és a dokumentum egyedi alfanumerikus kódját az útlevél minden oldalán fel kell tüntetni;

                              d)

                              a 3. részben szereplő útlevélminta oldalainak száma, valamint rovatainak mérete és alakja csak útmutatásul szolgál.

                  (4)

                  Nyelvek
                  Minden nyomtatott szövegnek a kibocsátó terület vagy harmadik ország hivatalos nyelvén (nyelvein) és angolul kell szerepelnie.

                  (5)

                  Biztonsági jellemzők

                              a)

                              miután bejegyezték a szükséges adatokat az útlevél III. szakaszába, átlátszó ragasztófóliával kell laminálni az oldalt;

                              b)

                              amennyiben valamelyik adatot beragasztott matrica formájában rögzítik az útlevél valamely oldalán, és a matrica eltávolítás után felhasználható marad, átlátszó ragasztófóliával kell laminálni a matricát is.

         (1)  Az európai jelkép grafikai ismertetője: http://publications.europa.eu/code/hu/hu-5000100.htm

      IV. MELLÉKLET
      1.   RÉSZ

         Az 576/2013/EU rendelet 5. cikkének (1) és (2) bekezdése szerinti, a kutyák, macskák és görények egy területről vagy harmadik országból valamely tagállamba történő, nem kereskedelmi célú mozgásához szükséges állat-egészségügyi bizonyítvány mintája

      2.   RÉSZ

         Magyarázó megjegyzések az állat-egészségügyi bizonyítvány kitöltéséhez

                  a)

                  Amennyiben a bizonyítványban az szerepel, hogy a nem kívánt szövegrész törlendő, akkor a nem releváns állításokat a hatósági állatorvos áthúzhatja, kézjegyével elláthatja és lepecsételheti, vagy teljes egészében törölheti a bizonyítványból.

                  b)

                  A bizonyítvány eredeti példánya egyetlen lapból áll, vagy amennyiben a szöveg hossza miatt ez nem lehetséges, a lapoknak összetartozó és szétválaszthatatlan egységet kell alkotniuk.

                  c)

                  A bizonyítványt legalább a belépés szerinti tagállam egyik hivatalos nyelvén és angolul kell kiállítani. A bizonyítványt nyomtatott betűkkel, legalább a belépés szerinti tagállam egyik hivatalos nyelvén vagy angolul kell kitölteni.

                  d)

                  Ha a bizonyítványhoz kiegészítő lapokat vagy igazoló okmányokat csatolnak, akkor ezeket a lapokat vagy okmányokat is a bizonyítvány eredeti példányának részeként kell kezelni, és valamennyi lapot el kell látni a hatósági állatorvos aláírásával és bélyegzőjével.

                  e)

                  Ha a bizonyítvány, beleértve a d) pontban említett kiegészítő lapokat is, egynél több oldalból áll, az oldalakat a lap alján számozással látják el (oldalszám/összoldalszám) formátumban, a lap tetején pedig feltüntetik a bizonyítvány illetékes hatóság által adott hivatkozási számát.

                  f)

                  A bizonyítvány eredeti példányát a feladási hely szerinti terület vagy harmadik ország hatósági állatorvosa vagy egy jogosult állatorvos állítja ki, és a feladási hely szerinti terület vagy harmadik ország illetékes hatósága hitelesíti. A feladás szerinti terület vagy harmadik ország illetékes hatósága biztosítja, hogy a bizonyítványok kiállítása a 96/93/EK irányelvben meghatározottakkal egyenértékű szabályoknak és elveknek megfelelően történjen.
                  Az aláírás színének a nyomtatvány betűinek színétől eltérőnek kell lennie. Ez a követelmény a szárazbélyegzőtől vagy vízjelektől eltérő pecsétekre is vonatkozik.

                  g)

                  A bizonyítvány I.2. és II.a. rovatokban szereplő hivatkozási számát a feladás szerinti terület vagy harmadik ország illetékes hatósága adja ki.

            3.   RÉSZ

         Az 576/2013/EU rendelet 25. cikkének (3) bekezdése szerinti írásos nyilatkozat

         A.   szakasz

         Nyilatkozatminta

         B.   szakasz

         A nyilatkozatra vonatkozó további követelmények

      A nyilatkozatot legalább a tagállam egyik hivatalos nyelvén és angolul kell kiállítani, és nyomtatott betűkkel kell kitölteni.


title: A Bizottság 1170/2014/EU végrehajtási rendelete ( 2014. október 29. ) a 90/426/EGK és a 90/427/EGK tanácsi irányelvnek a lófélék azonosítási módszereinek tekintetében történő végrehajtásáról szóló 504/2008/EK bizottsági rendelet szlovén nyelvű változatának helyesbítéséről  EGT-vonatkozású szöveg

text:
               1.11.2014

               HU

               Az Európai Unió Hivatalos Lapja

               L 315/1

         A BIZOTTSÁG 1170/2014/EU VÉGREHAJTÁSI RENDELETE
   (2014. október 29.)
   a 90/426/EGK és a 90/427/EGK tanácsi irányelvnek a lófélék azonosítási módszereinek tekintetében történő végrehajtásáról szóló 504/2008/EK bizottsági rendelet szlovén nyelvű változatának helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (1) és különösen annak 4. cikke (4) bekezdésére,
   tekintettel a lófélék Közösségen belüli kereskedelmét szabályozó tenyésztéstechnikai és származástani feltételekről szóló, 1990. június 26-i 90/427/EGK tanácsi irányelvre (2) és különösen annak 4. cikke (2) bekezdésének c) és d) pontjára, 6. cikke (2) bekezdésének második franciabekezdésére, valamint 8. cikke (1) bekezdésének első albekezdésére,
   tekintettel a harmadik országokból származó állatok, azok spermája, petesejtjei és embriói behozatalára alkalmazandó tenyésztéstechnikai és származástani feltételekre vonatkozó elvek megállapításáról és a szarvasmarhafélék fajtatiszta tenyészállatairól szóló 77/504/EGK irányelv módosításáról szóló, 1994. június 23-i 94/28/EK tanácsi irányelvre (3) és különösen annak 3. cikke (4) bekezdésére,
   mivel:

               (1)

               Az 504/2008/EK bizottsági rendelet (4) szlovén nyelvű változatában a „valamennyi formája, beleértve a VEE-t” szövegrész fordítása helytelen, ezért a szlovén nyelvű változatot helyesbíteni kell. Ez a helyesbítés a többi nyelvi változatot nem érinti.

               (2)

               Az 504/2008/EK rendeletet ezért ennek megfelelően helyesbíteni kell.

               (3)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság, valamint az Állattenyésztés-technikai Állandó Bizottság véleményével,

         ELFOGADTA EZT A RENDELETET:
   1. cikk
   Ez a helyesbítés csak a szlovén nyelvű változatot érinti.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 29-én.

            a Bizottság részéről

            az elnök

         José Manuel BARROSO

      (1)  HL L 192., 2010.7.23.

      (2)  HL L 224., 1990.8.18., 55. o.

      (3)  HL L 178., 1994.7.12., 66. o.

      (4)  A Bizottság 2008. június 6-i 504/2008/EK rendelete a 90/426/EGK és a 90/427/EGK tanácsi irányelvnek a lófélék azonosítási módszereinek tekintetében történő végrehajtásáról (HL L 149., 2008.6.7., 3. o.).


title: A Bizottság 1185/2012/EU végrehajtási rendelete ( 2012. december 11. ) a 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló 607/2009/EK rendelet módosításáról

text:
               12.12.2012

               HU

               Az Európai Unió Hivatalos Lapja

               L 338/18

         A BIZOTTSÁG 1185/2012/EU VÉGREHAJTÁSI RENDELETE
   (2012. december 11.)
   a 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló 607/2009/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 121. cikke első bekezdésének m) pontjára, összefüggésben 4. cikkével,
   mivel:

               (1)

               Az 1234/2007/EK rendelet 118y. cikke (1) bekezdésének e) pontja értelmében a pezsgők, a habzóborok, a minőségi pezsgők és az illatos szőlőfajtából készült minőségi pezsgők címkéjén és kiszerelésén fel kell tüntetni a termelő vagy az eladó nevét. A 607/2009/EK bizottsági rendelet (2) 56. cikkének (3) bekezdése előírja, hogy ezt a jelölést ki kell egészíteni a „termelő:” vagy a „termelte:”, illetve a „forgalmazó:” vagy a „forgalmazza:” szóval vagy egy ezekkel azonos értelmű kifejezéssel. Ez a rendelkezés azt is előírja, hogy a tagállamok kötelezővé tehetik a termelő nevének feltüntetését, és – amennyiben így járnak el – engedélyezhetik a „termelő:” és a „termelte:” kifejezés valamely más kifejezéssel történő helyettesítését. Tekintve, hogy bizonyos kifejezések hagyományosan elismertek és használatosak a tagállamokban a pezsgők címkézésének céljára, indokolt úgy rendelkezni, hogy ha e tagállamok úgy döntenek, hogy kötelezővé teszik a termelő nevének feltüntetését, és engedélyezik a „termelő:” és a „termelte:” kifejezés más kifejezésekkel való helyettesítését, ez utóbbiak az ágazatban hagyományosan használt kifejezések legyenek. Ezenkívül az e területen használt terminológiának a fogyasztókkal való megismertetése érdekében célszerű meghatározni, hogy melyek az Unió különböző nyelvein engedélyezhető kifejezések.

               (2)

               A 607/2009/EK rendeletet ezért ennek megfelelően módosítani kell.

               (3)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 607/2009/EK rendelet a következőképpen módosul:

               1.

               Az 56. cikk (3) bekezdése második albekezdésének b) pontja helyébe a következő szöveg lép:

                           „b)

                           engedélyezik a „termelő:”, illetve a „termelte:” kifejezésnek az e rendelet Xa. mellékletében fogalt kifejezések valamelyikével történő helyettesítését.”

               2.

               A rendelet szövege kiegészül az e rendelet mellékletében szereplő Xa. melléklettel.

         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 11-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 193., 2009.7.24., 60. o.

      MELLÉKLET

            „Xa. MELLÉKLET

               Az 56. cikk (3) bekezdésének b) pontjában említett kifejezések

                        Nyelv

                        A „termelő:”helyett feltüntethető kifejezések

                        A „termelte:”helyett feltüntethető kifejezések

                        BG

                        „преработвател”

                        „преработено от”

                        ES

                        „elaborador”

                        „elaborado por”

                        CS

                        „zpracovatel” vagy „vinař”

                        „zpracováno v” vagy „vyrobeno v”

                        DA

                        „forarbejdningsvirksomhed” vagy „vinproducent”

                        „forarbejdet af”

                        DE

                        „Verarbeiter”

                        „verarbeitet von” vagy „versektet durch”

                        ET

                        „töötleja”

                        „töödelnud”

                        EL

                        „οινοποιός”

                        „οινοποιήθηκε από”

                        EN

                        „processor” vagy „winemaker”

                        „processed by” vagy „made by”

                        FR

                        „élaborateur”

                        „élaboré par”

                        IT

                        „elaboratore” vagy „spumantizzatore”

                        „elaborato da” vagy „spumantizzato da”

                        LV

                        „izgatavotājs”

                        „vīndaris” vagy „ražojis”

                        LT

                        „perdirbėjas”

                        „perdirbo”

                        HU

                        „feldolgozó:”

                        „feldolgozta:”

                        MT

                        „proċessur”

                        „ipproċessat minn”

                        NL

                        „verwerker” vagy „bereider”

                        „verwerkt door” vagy „bereid door”

                        PL

                        „przetwórca” vagy „wytwórca”

                        „przetworzone przez” vagy „wytworzone przez”

                        PT

                        „elaborador” vagy „preparador”

                        „elaborado por” vagy „preparado por”

                        RO

                        „elaborator”

                        „elaborat de”

                        SI

                        „pridelovalec”

                        „prideluje”

                        SK

                        „spracovateľ”

                        „spracúva”

                        FI

                        „valmistaja”

                        „valmistanut”

                        SV

                        „bearbetningsföretag”

                        „bearbetat av” ”


title: A Bizottság 57/2012/EU végrehajtási rendelete ( 2012. január 23. ) az 1239/2011/EU végrehajtási rendelettel megindított pályázati eljárás felfüggesztéséről

text:
               24.1.2012

               HU

               Az Európai Unió Hivatalos Lapja

               L 19/12

         A BIZOTTSÁG 57/2012/EU VÉGREHAJTÁSI RENDELETE
   (2012. január 23.)
   az 1239/2011/EU végrehajtási rendelettel megindított pályázati eljárás felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 187. cikkére,
   mivel:

               (1)

               Az 1239/2011/EU bizottsági végrehajtási rendelet (2) a 2011/2012. gazdasági év tekintetében folyamatos pályázati eljárást indított meg a 1701 KN-kód alá tartozó cukor csökkentett vámtétellel történő behozatalára vonatkozóan.

               (2)

               Az uniós cukorpiaci ellátás javult, ezért már nincs szükség a behozatali vám csökkentésére, és a pályázatok benyújtását fel kell függeszteni.

               (3)

               A piac felé történő gyors reagálás és az intézkedés hatékony kezelésének biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba.

               (4)

               A mezőgazdasági piacok közös szervezésével foglalkozó irányítóbizottság az elnöke által megállapított határidőn belül nem nyilvánított véleményt,

         ELFOGADTA EZT A RENDELETET:
   1. cikk
   Azon részleges pályázati felhívások esetében, amelyek benyújtási időszaka 2012. január 25-én, 2012. február 1-jén, illetve 2012. február 15-én ér véget, a pályázatok benyújtása az 1239/2011/EU végrehajtási rendelet 2. cikke (3) bekezdésének megfelelően felfüggesztésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 23-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 318., 2011.12.1., 4. o.


title: A Bizottság 142/2014/EU végrehajtási rendelete ( 2014. február 13. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               14.2.2014

               HU

               Az Európai Unió Hivatalos Lapja

               L 44/43

      A BIZOTTSÁG 142/2014/EU VÉGREHAJTÁSI RENDELETE

   (2014. február 13.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 13-án.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  107,2

                  MA

                  55,7

                  TN

                  69,3

                  TR

                  112,0

                  ZZ

                  86,1

                  0707 00 05

                  EG

                  182,1

                  MA

                  168,6

                  TR

                  151,4

                  ZZ

                  167,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  36,9

                  TR

                  142,0

                  ZZ

                  89,5

                  0805 10 20

                  EG

                  47,2

                  IL

                  68,2

                  MA

                  52,1

                  TN

                  50,0

                  TR

                  73,3

                  ZZ

                  58,2

                  0805 20 10

                  IL

                  121,9

                  MA

                  84,7

                  ZZ

                  103,3

                  0805 20 30, 0805 20 50, 0805 20 70, 0805 20 90

                  IL

                  125,5

                  JM

                  112,4

                  KR

                  142,4

                  MA

                  126,3

                  TR

                  72,1

                  ZZ

                  115,7

                  0805 50 10

                  AL

                  43,6

                  MA

                  71,7

                  TR

                  59,8

                  ZZ

                  58,4

                  0808 10 80

                  CN

                  95,7

                  MK

                  30,8

                  US

                  150,3

                  ZZ

                  92,3

                  0808 30 90

                  CL

                  195,9

                  CN

                  70,9

                  TR

                  122,2

                  US

                  130,7

                  ZA

                  97,0

                  ZZ

                  123,3

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 7/2012/EU végrehajtási rendelete ( 2012. január 5. ) a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK tanácsi rendelet módosításáról

text:
               7.1.2012

               HU

               Az Európai Unió Hivatalos Lapja

               L 4/1

         A BIZOTTSÁG 7/2012/EU VÉGREHAJTÁSI RENDELETE
   (2012. január 5.)
   a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló, 2005. július 18-i 1183/2005/EK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               Az 1183/2005/EK rendelet I. melléklete felsorolja azokat a természetes és jogi személyeket, szervezeteket és szerveket, akikre és amelyekre az említett rendelet értelmében a pénzeszközök és gazdasági erőforrások befagyasztása vonatkozik.

               (2)

               2011. október 12-én és november 28-án az Egyesült Nemzetek Biztonsági Tanácsának szankcióbizottsága módosította azon személyek és szervezetek listáját, akikre és amelyekre a vagyoni eszközök befagyasztása vonatkozik. Az I. mellékletet ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az 1183/2005/EK rendelet I. melléklete az e rendelet mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 5-én.

            a Bizottság részéről, az elnök nevében,

            a Külpolitikai Eszközökért Felelős Szolgálat vezetője

      (1)  HL L 193., 2005.7.23., 1. o.

      MELLÉKLET
      Az 1183/2005/EK rendelet I. melléklete a következőképpen módosul:
      Az „A. Természetes személyek” rész a következő bejegyzésekkel egészül ki:

                  (a)

                     „Jamil Mukulu (alias a) Musharaf professzor, b) Steven Alirabaki, c) David Kyagulanyi, d) Musezi Talengelanimiro, e) Mzee Tutu, f) Abdullah Junjuaka, g) Alilabaki Kyagulanyi, h) Hussein Muhammad, i) Nicolas Luumu, j) Talengelanimiro). Születési dátum: a) 1965, b) 1964. január 1. Születési hely: Ntoke falú, Ntenjeru járás, Kayunga körzet, Uganda. Tisztsége: a) a Szövetséges Demokratikus Erők (ADF) vezetője, b) parancsnok, Szövetséges Demokratikus Erők. Állampolgársága: ugandai. Egyéb információ: Nyílt forrásból és hivatalos – többek között az ENSZ BT-nek a Kongói Demokratikus Köztársasággal foglalkozó szankcióbizottságának szakértői csoportja által készített – jelentésekből származó információk szerint Jamil Mukulu a Szövetséges Demokratikus Erők (ADF) katonai vezetője. Az ADF a Kongói Demokratikus Köztársaságban működő, külföldi fegyveres csoport, amely az 1857 (2008) határozat 4. pontjának b) alpontja értelmében akadályozza az ADF fegyvereseinek leszerelését, önkéntes hazatelepülését és áttelepítését. Az ENSZ BT-nek a Kongói Demokratikus Köztársasággal foglalkozó szankcióbizottságának szakértői csoportja arról számolt be, hogy Jamil Mukulu az ADF vezetőjeként járt el és anyagi támogatást is nyújtott a KDK területén működő fegyveres csoportnak. Több forrás, így az ENSZ BT-nek a Kongói Demokratikus Köztársasággal foglalkozó szankcióbizottságának szakértői csoportja által készített jelentések is megerősítik, hogy Jamil Mukulu emellett továbbra is befolyást gyakorolt a politikai folyamatokra, továbbá közvetlenül vezette és irányította az ADF helyszíni tevékenységeit – és ennek részeként felügyelte a nemzetközi terrorista hálózatokkal ápolt kapcsolatokat –, valamint finanszírozást nyújtott e tevékenységekhez. Az 5. cikk (1) bekezdés b) pontjában említett megjelölés dátuma: 2011.10.12.”.

                  (b)

                     „Ntabo Ntaberi Sheka. Születési dátum: 1976. április 4. Születési hely: Walikale területe, Kongói Demokratikus Köztársaság. Tisztsége: főparancsnok, Nduma Defence of Congo, Mayi Mayi Sheka csoport. Állampolgársága: kongói. Egyéb információ: A Mayi Mayi Sheka politikai ágának főparancsnoka, Ntabo Ntaberi Sheka egy olyan kongói csoport politikai vezetője, amely akadályozza a fegyveresek leszerelését, feloszlatását és újrabeilleszkedését. A Mayi Mayi Sheka egy kongói székhelyű militáns csoport, amelynek a KDK keleti részén fekvő Walikale területen vannak bázisai. A Mayi Mayi Sheka csoport a KDK keleti részén bányák ellen követett el támadásokat, többek között elfoglalta a bisiyei bányákat, és azokat erőszakkal elvette a helyiektől. Ntabo Ntaberi Sheka ezenkívül többször súlyosan megsértette a nemzetközi jogot is, mely jogsértések közül többnek gyermekek voltak a célpontjai. Ntabo Ntaberi Sheka tervezte meg és rendelte el a 2010. július 30. és augusztus 2. közötti merényletsorozatot, amelynek a kongói kormányerőkkel való együttműködéssel gyanúsított helyi lakosság megbüntetése volt a célja. A merényletek során gyermekeket erőszakoltak meg és raboltak el, kényszermunkára fogták, valamint kegyetlen, embertelen vagy megalázó bánásmódban részesítették őket. A Mayi Mayi Sheka militáns csoport erőszakkal soroz be fiúkat, valamint soraiban toborzókörutakon beszervezett gyermekek is szolgálnak. Az 5. cikk (1) bekezdés b) pontjában említett megjelölés dátuma: 2011.11.28.”.